  Алёна Григорьева Туннэ уйин Удмуртиын кынтоз но лымы усёз. Со сярысь Facebook мерлыко вотэсын ивортӥз улосвыл Гидрометцентрысь куазез эскеронъя ёзэтлэн кивалтӥсез Алла Шумихина. Та нуналъёсы Удмурт Элькунлэн интывылэз доры Арктикаысь кезьыт омыр вуоз. Соин ик матысь дыре элькунын, коньывуонлэн шорлыдо возьматэтъёсыныз ӵошатыса, 2–3 градуслы салкымгес кариськоз. Арня ӵоже уйёсы кынтылоз, нош нуназе омыр 2–4 градусозь шуналоз. Уйёсы но ӵукнаосы сюресъёс вылын йӧвалег луоз. Со сяна, интыен-интыен лымыялоз. Быдэс шаерын покчиарняе кот лымы усёз. Тегъёс: Мерлык Удмуртия куазь Тол инкуазь  